Title: Què has de fer?
Course: Aprèn amb els Mapes mentals

Instruccions per a seguir les activitats inicials de la introducció del tema. És important llegir-ho abans de començar.

A la introducció trobaràs un seguit d'activitats a desenvolupar. Per a fer-ho correctament segueix les instruccions que trobaràs a continuació:

- En primer lloc escolta el primers 10 minuts del programa de Catalunya ràdio dedicat als Mapes Mentals.

- Un cop ho hagis fet cal que responguis al qüestionari inicial. Si tens dificultats per a respondre pots tornar a escoltar el programa tantes vegades com necessitis. A l'última pregunta del qüestionari cal vigilar amb les faltes d'ortografia i els signes de puntuació.

- A continuació passarem a elaborar un glossari del tema amb els conceptes més importants. Per a fer-ho desenvoluparem primer una activitat d'aula consistent en una pluja d'idees que ens ajudi a identificar els conceptes més importants del programa de ràdio. Tot seguit ens repartirem els conceptes i passarem a elaborar el glossari.

- Si tens algun dubte pots deixar la teva pregunta al fòrum de dubtes i et respondré el més aviat possible o, potser, et respondrà algun company. Si en el fòrum veus una pregunta i en saps la resposta pots respondre tú mateix, d'aquesta manera donaràs un cop de mà als companys que ho necessitin.

Ànim i endavant!