Course: Aprèn amb els Mapes mentals

2. Per a què serveixen els Mapes Mentals?

Ara ja coneixes els mapes mentals i, fins i tot, saps com fer-los. Com has pogut veure no només són fàcils de fer sinó que, a més a més, són divertits i permeten que siguis molt creatiu.

Ara bé! La veritable potència dels mapes mentals és que permeten que tota la teva creativitat i la teva capacitat per a relacionar idees es posin al servei de qualsevol tasca que puguis imaginar. T'atreveixes?

En el mapa mental de la imatge pots comprobar la flexibilitat que comentava abans. Una tècnica molt interessant a utilitzar amb els mapes mentals és la Pluja d'Idees o brainstorming.

La pluja d'idees és una tècnica que dóna molta llibertat als nostres pensaments i a la capacitat de relacionar tota mena de conceptes, imatges...
Consta de tres passes bàsiques:

- En primer lloc s'estableix el tema sobre el que es vol fer la pluja d'idees.
- A continuació s'escriuen les paraules que venen lliurement al cap. És important escriure-les totes sense cap mena de censura, fin i tot aquelles paraules que ens semblin absurdes o estranyes.
- Finalment seleccionem, ordenem i filtrem les idees... en el nostre cas fent un Mapa Mental.

És molt important per a treure'n tot el profit d'aquesta tècnica sentir-se molt lliure per a imaginar, recordar, expressar... les idees que sorgeixen.

També és important, quan s'elabora un Mapa Mental, estar còmode i treballar en un ambient agradable.