Title: IOB!
Course: Aprèn amb els Mapes mentals

Segur que has sentit alguna vegada les paraules: conceptes bàsics, o bé, conceptes principals. Paraules que s'associen a les accions d'identificar, detectar. Per exemple: identifica els conceptes bàsics d'un text o una xerrada... En el món dels Mapes Mentals utilitzem un altre terme: Idea Ordenadora Bàsica (IOB). Aquí tens uns quants trucs per ajudar-te a identificar Idees Ordenadores Bàsiques: - Quan llegeixis un text, un paràgraf... fes-te la següent pregunta: Si això fos un llibre, com es titularia?. La resposta segurament serà una IOB. - Si estàs treballant un tema pots determinar quines son les 4 o 5 categories principals relacionades amb aquell tema. Per exemple: Si estàs reflexionant sobre la teva vida pots dividir les categories en: Institut, Família, Amics, Aficions... Cada categoria seria una branca principal en el Mapa Mental. - Pot passar, i és ben normal, que et quedis en blanc i tinguis la sensació que no et ve cap idea al cap. No passa res, estàs patint un bloqueig mental. El millor de tot és que té fàcil solució. L'únic que has de fer és intentar respondre a les preguntes bàsiques: què? Perquè? Quan? Com? On? Qui?. El bloqueig marxarà sense més problemes. Aquest últim punt és molt útil tenir-ho en compte per a generar idees pels treballs, les redaccions, la recerca... Finalment recorda que en un mapa mental les idees més generals són les que estan més a prop del centre i les idees concretes les que estan situades més lluny del centre. Així, en el Mapes Mentals les idees més generals estaran situades sobretot a les branques principals.